Vastaanottaja

Liikenne- ja viestintäministeriön lausuntopyyntö LVM/1218/01/2016

Sisäministeriön lausunto

Liikenne- ja viestintäministeriö on pyytänyt lausuntoa vahvasta sähköisestä tunnistamisesta ja sähköisistä luottamuspalveluista annetun lain muuttamisesta. Hallituksen esityksellä on tarkoitus muuttaa määräajaksi vahvasta sähköisestä tunnistamisesta ja sähköisistä luottamuspalveluista annetun lain 17 §:ä lisäämällä siihen uusi 5. momentti. Uudella säännöksellä asetettaisiin 10 sentin enimmäishinta ensitunnistamista koskevan tiedon ketjuttamiselle. Sisäministeriö toteaa asiassa seuraavaa.

Esitetyllä muutoksella ei ole vaikutusta saman pykälän kolmannen momentin mukaiseen poliisin suorittaman ensitunnistamisen hinnoitteluun. Sisäministeriö pitää kannatettavina kaikkia niitä toimia, jotka ovat omiaan parantamaan sähköisten palveluiden käytettävyyttä ja käyttöastetta.

Lisätietoja sisäministeriön lausunnosta antaa poliisitoimen osalta neuvotteleva virkamies Minna Gråsten.

Kansliapäällikkö Päivi Nerg

Suunnittelija Jenni Hopia

Asiakirja on sähköisesti allekirjoitettu asianhallintajärjestelmässä. Sisäministeriö 10.01.2017 klo 12:26. Allekirjoituksen oikeellisuuden voi todentaa kirjaamosta.

|  |  |
| --- | --- |
|  |  |
| Jakelu | Liikenne- ja viestintäministeriö  Rantio/LVM  Tuohino/LVM |
| Tiedoksi | Sisäministeri Risikko  Erityisavustajat Hannonen ja Rönnholm  Neuvotteleva virkamies Gråsten |